राफेल कोर्रीया की बहन इक्वाडोर के उप-राष्ट्रपति के लिए इनकी उम्मीदवारी को औपचारिक रुप देने की कोशिश करेंगी
आज यानी 1 सितंबर को इक्वाडोर के पूर्व राष्ट्रपति राफेल कोर्रीया की बहन पियेरिना कोर्रीया अपने भाई की नोटरी पावर ऑफ अटॉर्नी को नेशनल इलेक्टोरल काउंसिल (सीएनई) के समक्ष इक्वाडोर के उप-राष्ट्रपति पद के उम्मीदवार के रूप में उनके नामांकन को स्वीकार करने की कोशिश करेंगी।
वामपंथी राजनीतिक दलों और सोशल मूवमेंट्स के एक नए गठबंधन यूनियन फॉर होप (यूएनईएस) में 23 अगस्त को हुए प्राथमिक चुनावों में राफेल कोर्रीया को अर्थशास्त्री एंड्रेस अराउज के रनिंग मेट के रूप में चुना गया था। हालांकि, अराउज़-कोर्रीया के राष्ट्रपति के लिए उम्मीदवारी प्राइमरी चुनाव से एक हफ्ते पहले यानी 18 अगस्त को यूएनईएस द्वारा प्रस्तुत किया गया था।
हाल ही में सुधार किए गए चुनावी क़ानून के अनुसार चुनाव में खड़े होने के लिए उम्मीदवारों को अपनी उम्मीदवारी पेश करने और सीएनई के मुख्यालय में व्यक्तिगत रूप से अपना नामांकन स्वीकार करने की आवश्यकता होती है। COVID-19 महामारी के कारण सीएनई ने उम्मीदवारी को लेकर ऑनलाइन पंजीकरण की प्रक्रिया को अनुमति दी थी। हालांकि, चुनावी संस्था ने ज़ोर देकर कहा कि प्राइमरी चुनावों में चुने गए उम्मीदवारों को अपनी भागीदारी को औपचारिक रूप देने के लिए निर्वाचन अधिकारियों के सामने एक सितंबर तक आना चाहिए।
पूर्व राष्ट्रपति जो कि वर्तमान में बेल्जियम में रह रहे हैं और वे वर्तमान राष्ट्रपति लेनिन मोरेनो प्रशासन द्वारा अपने ख़िलाफ़ न्यायिक व्यवस्था के दुरुपयोग का लगातार शिकार हुए हैं। अगर वे देश लौटते हैं तो वह "रिश्वत 2012-2016" मामले के लिए प्रिवेंटिव डिटेंशन का सामना कर सकते हैं या विपक्षी नेता फर्नांडो बलदा के असफल अपहरण मामले का सामना कर सकते हैं।
कोर्रिया ने अपने ख़िलाफ़ लगाए गए आरोपों को खारिज कर दिया है और निंदा की और साथ ही इन चुनाव सुधारों को राजनीतिक उत्पीड़न बताया जो उन्हें इन चुनावों में रोकने के इरादे किया गया।
पियेरीना जो यूएनईएस के नेशनल असेंबली फॉर द डेमोक्रेटिक सेंटर पार्टी की उम्मीदवार हैं वह संसद में अपने नामांकन को भी स्वीकार करेगी।
यूएनईएस के राष्ट्रपति पद के उम्मीदवार एंड्रेस अराउज अपना नामांकन स्वीकार करने के लिए 28 अगस्त को राजधानी क्विटो में सीएनई के सामने पेश हुए। वर्तमान में मेक्सिको में रह रहे और नेशनल ऑटोनॉमस यूनिवर्सिटी ऑफ़ मैक्सिको (यूएनएएम) में वित्तीय अर्थशास्त्र में डॉक्टरेट की पढ़ाई करने वाले 35 वर्षीय अराउज ने कहा कि उनकी सरकार की प्राथमिकताओं में स्वास्थ्य आपातकाल का सामना करना, देश को आर्थिक संकट से बाहर निकालना, लोकतांत्रिक संस्थानों को पुनः बहाल करना और विकास का मार्ग फिर से शुरू करना है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva